Mančs

thumb|200x200px| Manča statuja
thumb|200x200px| Ziedi ap statuju
**Mančs** (; 1994–2006), arī **Mančs Sātans**, vācu aitu suns, bija slavenākais "*Zirnekļu*" īpašās glābšanas komandas glābējsuns Miškolcā, Ungārijā. Viņa vārds nozīmē "ķepa". Manča īpašais talants bija atrast zemestrīcē izdzīvojušos, kuri bija iesprostoti dziļi zem drupām, un brīdināt glābējus. Viņš prata atrast zem zemestrīces radītajām drupām apraktos cilvēkus un ne tikai atšķirt, vai cilvēks ir miris vai dzīvs, bet arī varēja to norādīt citiem glābšanas komandas locekļiem. Ja viņš sajuta mirušu cilvēku, viņš apgūlās; kad viņš zem drupām sajuta dzīvu cilvēku, viņš piecēlās, luncināja asti un rēja.

## Dzīvesgājums
Mančs piedzima ar kaulu defektu, tāpēc viņam bija grūti spēlēties ar citiem metiena suņiem. No mazotnes viņš valkāja īpašu siksnu veidotu ortozi, kura apmēram gada vecumā ļāva viņam izārstēties. Mančs tika nosūtīts uz meklēšanas un glābšanas suņu skolu, kur viņš izcēlās ar cilvēku atrašanu.

Mančs un viņa saimnieks Lāslo Lehočkis piedalījās vairākās zemestrīču glābšanas misijās ārzemēs, tostarp 2001. gada zemestrīcēs Salvadorā un Indijā. Mančs kļuva slavens, kad palīdzēja glābt trīs gadus vecu meiteni, kura 82 stundas pavadīja zem drupām pēc 1999. gada Izmitas zemestrīces Turcijā.

2004. gada decembrī Miškolcas centrā, netālu no Sinvas strauta un "Sinvas terasu" laukuma, tika uzstādīta Manča skulptūra, kuru izlēja tēlniece Borbala Saņji. Aukstā laikā pieņemts skulptūru apklāt ar segu.

Mančs nomira 2006. gada 22. oktobrī no pneimonijas. 2015. gadā viņa glābšanas komandai tika piešķirta Eiropas Pilsoņu balva par 20 gadu darbu dzīvību glābšanā. Hatira Kaplana, meitene, kuru Mancs izglāba 1999. gadā, piedalījās ceremonijā kā goda viešņa un apmeklēja Manča statuju Miškolcā.

## Filma
Pēc vairāku gadu kavēšanās 2014. gada beigās tika izlaista spēlfilma ar nosaukumu *"Mančs"* (starptautiski izdota ar nosaukumu "*[[Paw (2014. gada filma)|Paw]]",* 'Ķepa*')*. Filma, kurā jaukta spēlfilma un animācija, tikai aptuveni balstīta uz Manča dzīvi. To režisēja Roberts Adriāns Pejo, un Ungārijā tā neguva lielu atsaucību; kritiķiem īpaši nepatika tas, ka filma, kuras mērķis bija būt ģimenei draudzīgai, mazināja traģisku notikumu, piemēram, zemestrīču, nozīmi un tās darbība norisinājās nenosakāmā laika periodā, dažām ainām un elementiem atgādinot skatītājam 20. gadsimta astoņdesmitos gadus, dažām — 90. gadus un dažām — 2000. gadus. 2015. gadā tā ieguva galveno balvu Šlingela Starptautiskajā kinofestivālā Kemnicā. Filma tika izlaista Vācijā ar nosaukumu *Mika – Dein Bester Freund ein grosser Held!* ('Mika – tavs labākais draugs ir liels varonis').

## "Zirnekļu" komanda
"Zirnekļi" bija brīvprātīgo vienība, ko sapulcināja vēlākais Manča saimnieks Lehočkis, lai veiktu glābšanas operācijas. Grupa pastāvēja par ziedojumiem un ar lielā mērā aizdodamu aprīkojumu, un piedalījās daudzās glābšanas operācijās visā pasaulē. Diemžēl, finansu nepārskatāmības un to derīgas lietošanas apšaubīšanas dēļ (grupas finanses administrēja divi savstarpēji saistīti fondi, kuri neatskaitījās par saņemto un iztērēto grupai) grupā 2020. gados sākās konflikti, un to rezultātā Lehočkis grupu atstāja.

## Atsauces

## Ārējās saites